ઍક્શન-થ્રિલર અને સસ્પેન્સથી ભરપૂર ફિલ્મ બનાવવામાં માસ્ટરી મેળવી લેનારા અબ્બાસ-મસ્તાનની આ ફિલ્મથી કપિલ શર્મા બૉલીવુડમાં એન્ટ્રી કરી રહ્યો છે. કપિલની સાથે ફિલ્મમાં એલી અવરામ, મંજરી ફડનીસ, અરબાઝ ખાન, સુપ્રિયા પાઠક, મનોજ જોષી અને જૉની લીવરની દીકરી જૅમી લીવર છે. એક વ્યક્તિ એક જ વ્યક્તિને પ્રેમ કરી શકે એ દસ્તૂરને તોડવામાં આવે તો શું થાય અને પુરુષની હાલત કેવી ખરાબ થઈ જાય એ ફિલ્મમાં દર્શાવવામાં આવ્યું છે.